open-index/open-wikipedia-markdown huggingface dataset:
Άβιτος

Ο **Φλάβιος Μακκίλιος Επάρχιος Άβιτος** (, 395 - 457), ή Άβιτος ή Άβιτος Επάρχιος ή Άριτος, ήταν Αυτοκράτορας της Δυτικής Ρωμαϊκής Αυτοκρατορίας από τις 9 Ιουλίου του 455 έως τις 17 Οκτωβρίου του 456. Ανακηρύχθηκε Αυτοκράτορας από τον βασιλιά των  Βησιγότθων Θεοδώριχο Β΄ και παύθηκε από τον Ρικίμερος και τον διάδοχό του στον θρόνο, Μαϊοριανό. 
 
## Η ανάρρηση στον θρόνο

Ο Άβιτος γεννήθηκε στο Κλερμόν-Φεράν της σημερινής Γαλλίας και ήταν απόγονος επιφανούς οικογένειας συγκλητικών από την Ωβέρνη. Η επιρροή του στηριζόταν στις στενές σχέσεις που απέκτησε με τον βασιλιά των Βησιγότθων Θεοδώριχο ως έπαρχος της Γαλατίας.. Σε μία κρίσιμη στιγμή για την Αυτοκρατορία, η οποία αντιμετώπιζε εχθρούς πανταχόθεν, κατάφερε να κλείσει ένα μέτωπο, συνάπτοντας ειρήνη με τους Βησιγότθους. Με αυτόν τον τρόπο βοήθησε στη συγκρότηση μετώπου απέναντι στον βασιλιά των Βανδάλων Γιζέριχο στην περίφημη Μάχη των Καταλαυνικών Πεδίων το 451, που διεξήγαγε με επιτυχία ο στρατηγός Αέτιος επί Αυτοκράτορα Βαλεντινιανού Γ' στη Δύση. Ο Άβιτος διορίστηκε ανώτατος στρατιωτικός διοικητής της Αυτοκρατορίας από τον Πετρώνιο, και αμέσως μετά τη δολοφονία τού τελευταίου, ανακηρύχθηκε Αυτοκράτορας de facto από τους Βησιγότθους στην Τουλούζη στις 9 Ιουλίου του 455..

## Η Βασιλεία και το τέλος του
Τη στέψη του αναγνώρισαν αμέσως οι Ρωμαιο-γαλάτες και σημαντικό μέρος του βασιλείου, όπως στην Ιταλία και την Παννονία.  Όμως ο Αυτοκράτορας της Ανατολής Μαρκιανός δεν επικύρωσε τη στέψη του, γεγονός που αποτελούσε σοβαρό ανασταλτικό παράγοντα στη μακροημέρευση τής βασιλείας του. Ωστόσο στη γενικότερη παρακμή που χαρακτήριζε τις τελευταίες στιγμές του Δυτικού τμήματος της πάλαι ποτέ Αυτοκρατορίας, τις αποφάσεις τις έπαιρναν παρασκηνιακά επιφανείς στρατηγοί, όπως ο Ρικίμερος και ο Μαϊοριανός. Οι τελευταίοι κατάφεραν να αποσπάσουν τη συναίνεση ορισμένων συγκλητικών, και να τον αποπέμψουν από τον θρόνο στις 17 Οκτωβρίου του 456. Ο Άβιτος κατανοώντας το τέλος που τον περιμένει, αποδέχθηκε αμέσως την εκθρόνισή του και έλαβε τη θέση του επισκόπου της Πλακεντίας. Ο Ρικίμερος τον καταδίωξε και στην Πλακεντία, και ενώ ο Άβιτος προσπάθησε να διαφύγει στην πατρίδα του (Ωβέρνη), απεβίωσε ανοίγοντας τον δρόμο στον επόμενο Αυτοκράτορα Μαϊοριανό.

## Οικογένεια
Είχε τέκνα:
* Αγρικόλας (ανήρ εκλαμπρότατος) άκμασε 466-485, ευγενής.
* Εκδίκιος π.420-μετά το 475, συγκλητικός, magister militum praesentalis.
* Παπιανίλα άκμασε το β'  μισό του 5ου αι., παντρεύτηκε τον Σιδώνιο Απολλινάριο ποιητή και επιστολογράφο, διπλωμάτη, έπαρχο της Ρώμης, επίσκοπο του Κλερμόν.

## Πηγές
### Πρωτογενείς
* Σιδώνιος Απολλινάριος, *Panegyric for Avitus*
* Υδάτιος, *Chronicle*
* Ιωάννης της Αντιόχειας (πατριάρχης), *Chronicle*
### Δευτερογενείς
*Εγκυκλοπαίδεια Πάπυρος Λαρούς Μπριτάννικα, τόμος 1, σελίδα 96.

## Παραπομπές


## Εξωτερικοί σύνδεσμοι

*Gibbon chapter XXXVI 
*Latin text of Sidonius's ''carmen''

Κατηγορία:Ρωμαίοι αυτοκράτορες
Άσανδρος

:*Να μη συγχέεται με τον [[Άσανδρος του Βοσπόρου|Άσανδρο του Βοσπόρου]]*.
Ο **Άσανδρος** (4ος αιώνας π.Χ.) ήταν Μακεδόνας στρατηγός, γιος του Φιλώτα του Πρεσβύτερου. Ήταν αδελφός τού Αγάθωνα στρατηγού τού Φιλίππου Β΄, αδελφός τού Παρμενίωνα, και θείος του Φιλώτα του Νεότερου, δύο υψηλόβαθμων στρατηγών του Μεγάλου Αλεξάνδρου, ο οποίος το 330 π.Χ. εκτέλεσε τους δύο τελευταίους με την κατηγορία της προδοσίας.

## Βιογραφία
Λίγα χρόνια νωρίτερα, το 334 π.Χ., ο Αλέξανδρος είχε διορίσει τον Άσανδρο ως σατράπη της Λυδίας και του είχε δώσει τον έλεγχο στις υπόλοιπες περιοχές, που έλεγχαν προηγουμένως οι Πέρσες υπό τον Σπιθριδάτη, μαζί με μια ισχυρή φρουρά ώστε να διατηρεί τον Μακεδονικό έλεγχο στη περιοχή. Στο ξεκίνημα του 328 π.Χ. αναφέρεται πως ο Άσανδρος μαζί με τον Νέαρχο οδήγησαν έναν αριθμό από Έλληνες μισθοφόρους στον Αλέξανδρο, τον καιρό που είχε στρατοπεδεύσει στα Ζαρίασπα (σημερινό Μπαλχ στο βόρειο Αφγανιστάν).

Μετά τον θάνατο του Αλέξανδρου το 323 π.Χ. και τη Συμφωνία της Βαβυλώνας που επακολούθησε, ο Άσανδρος απέκτησε τη διοίκηση της Καρίας ως σατραπεία του, κάτι που συνέβη και κατά τη Συμφωνία του Τριπαράδεισου δύο χρόνια αργότερα το 321 π.Χ.. Στους πολέμους των διαδόχων που ακολούθησαν σύντομα μετά, πολέμησε εναντίον του Αττάλου του Ανδρομένους και του Αλκέτα, όπου και οι δύο ήταν πρώην σύμμαχοι του Περδίκκα ο οποίος είχε πεθάνει νωρίτερα, αλλά ηττήθηκε από αυτούς. Το 317 π.Χ., ενώ ο Αντίγονος είχε εκστρατεύσει στις επαρχίες της Περσίας και της Μηδίας, ο Άσανδρος ισχυροποιήθηκε στη Μικρά Ασία και χωρίς αμφιβολία υπήρξε μέλος της συμμαχίας, που σχηματίστηκε από τον Πτολεμαίο και τον Κάσσανδρο εναντίον του Αντίγονου του Μονόφθαλμου.

Το 315 π.Χ., όταν ο Αντίγονος ξεκίνησε τις επιχειρήσεις του εναντίον της συμμαχίας, έστειλε κάποιον στρατηγό με την ονομασία Πτολεμαίος -ο οποίος ήταν ανιψιός του- με έναν στρατό, ώστε να ανακαταλάβει την Σαμψούντα, καθώς και να εκδιώξει τον Άσανδρο από την Καππαδοκία, όπου στο μεταξύ είχε εισβάλλει. Καθώς όμως ο Άσανδρος υποστηριζόταν από τους Πτολεμαίο και Κάσσανδρο, αντιστάθηκε επιτυχώς ως το 313 π.Χ., όταν και πλέον ο ίδιος ο Αντίγονος οδήγησε τα στρατεύματά του εναντίον του, και πιέζοντάς τον αφόρητα κατάφερε να τον κάνει να συνθηκολογήσει παραδίδοντας όλο του το στρατό, να αποχωρήσει από τις περιοχές όπου είχε επεκταθεί, να θεωρήσει ότι μπορεί να κρατήσει τη σατραπεία της Καρίας που ήδη είχε ως δώρο, και να τού δώσει τον αδελφό του Αγάθωνα ως όμηρο. Μετά από λίγες μέρες όμως ο Άσανδρος έσπασε την ταπεινωτική αυτή συμφωνία. Προσπάθησε να πάρει τον αδελφό του πίσω από τον Αντίγονο, και έστειλε πρέσβεις στον Πτολεμαίο και τον Σέλευκο προς αναζήτηση βοήθειας. Ο Αντίγονος, απτόητος από αυτές τις κινήσεις, έστειλε αμέσως στρατό για την καταστολή του Άσανδρου. Η Καρία εμφανίζεται να κατακτήθηκε, και το όνομα του Άσανδρου εξαφανίστηκε από την ιστορία σε αυτή την χρονική στιγμή.

## Παραπομπές


Κατηγορία:Αρχαίοι Μακεδόνες
Κατηγορία:Πόλεμοι των Διαδόχων
Κατηγορία:Ελληνιστική περίοδος
Υδροξυφωσφίνη

Η **υδροξυφωσφίνη** (αγγλικά: *hydroxyphosphine*) είναι ανόργανη χημική ένωση, που περιέχει φωσφόρο, υδρογόνο και οξυγόνο, με χημικό τύπο **PH<sub>3</sub>O**, αν και συνήθως χρησιμοποιείται ο λίγο αναλυτικότερος τύπος **PH<sub>2</sub>OH**. Aποτελεί μία από τις αρκετές **ανόργανες [[φωσφίνη|φωσφίνες]]**, το απλούστερο οξοξύ του φωσφόρου, το φωσφορούχο ανάλογο της υδροξυλαμίνης, καθώς και το πρώτο στάδιο της οξείδωσης της φωσφίνης προς φωσφορικό οξύ.

Ο όρος **υδροξυφωσφίνη** εκτός από την αναφορά του στην ίδια «μητρική ένωση» (υδροξυφωσφίνη), επεκτείνεται, επίσης, και σε μια σειρά «θυγατρικών» παραγώγων, τόσο ανόργανων όσο και οργανικών.

## Παραπομπές και σημειώσεις


Κατηγορία:Φωσφίνες
Κατηγορία:Οξοξέα
Ιοβιανός ο Ύπατος

Ο **Ιοβιανός**, επονομαζόμενος **Ύπατος** ή και **Κηπάριος** (Ceparius), ήταν Βυζαντινός αξιωματούχος και στρατηγός. Σύμφωνα με την παράδοση, διετέλεσε *[[Magister Militum]]* (στρατηλάτης) του Δουκάτου της Βενετίας το 741. 

## Βιογραφία
Ο Ιοβιανός υπήρξε σύμφωνα με την μεταγενέστερη μεσαιωνική παράδοση ο τέταρτος στρατιωτικός διοικητής στην διαδοχή της διακυβέρνησης της Βενετίας μετά την δολοφονία του Δόγη Όρσο Ιπάτο, διαδεχόμενος στην εξουσία τον γιο του τελευταίου, Θεοδάτου, ο οποίος ήταν υπεύθυνος της διακυβέρνησης για το προηγούμενο έτος.

Έλαβε από την Κωνσταντινούπολη τον τίτλο του υπάτου, ενδεχομένως για την βοήθεια που προσέφερε στον Έξαρχο της Ραβέννας Ευτύχιο, ο οποίος βρήκε καταφύγιο στην Βενετία μετά την κατάληψη της Ραβέννας από τους Λομβαρδούς, όπου και εγκαταστάθηκε έως την ανακατάληψη της της πόλης.

Στην διάρκεια της περιόδου διακυβέρνησής του συνεχίστηκε η ένοπλη σύγκρουση μεταξύ της Ερακλέα και του Εκίλιο, με μία μάχη να λαμβάνει χώρα στην περιοχή η οποία είναι σήμερα γνωστή ως *Torre del Caligo*.

## Παραπομπές

## Πηγές

*Σαμουέλε Ρομανίν, *Storia documentata di Venezia*, Pietro Naratovich tipografo editore, Venezia, 1853.
*Heinrich Kretschmayr, *Geschichte von Venedig, Band I: Bis zum Tode Enrico Dandolos*, Gotha 1905

Κατηγορία:Δόγηδες της Βενετίας
Κατηγορία:Βυζαντινοί ύπατοι
Κατηγορία:Βυζαντινοί δούκες
Κατηγορία:Βυζαντινοί κυβερνήτες της Βενετίας
Αριστόνους

Ο **Αριστόνους** (γιος του Πεισαίου, 4ος αιώνας π.Χ.) καταγόταν από την Πέλλα και ήταν ένας από τους σωματοφύλακες του Μεγάλου Αλεξάνδρου.

Διακρίθηκε ιδιαίτερα κατά την εκστρατεία στην Ινδία, και μετά τον θάνατο του Αλέξανδρου το 323 π.Χ. ήταν από τους πρώτους που υποστήριξαν τον Περδίκκα για την αρχηγία. Μετέπειτα, έγινε κυβερνήτης της Αμφίπολης στη Μακεδονία και σύμμαχος της Ολυμπιάδας, μητέρας του Αλεξάνδρου, κατά την εμπόλεμη διαμάχη της με τον Κάσσανδρο. Με τον θάνατο της Ολυμπιάδας στην Πύδνα το 316 π.Χ., ο Αριστόνους αντιστάθηκε εναντίον των δυνάμεων του Κασσάνδρου ο οποίος είχε στείλει τον Κρατεύα εναντίον του τον οποίο και νίκησε. Κατά την πολιορκία της Αμφίπολης όμως το 315 π.Χ. από τον Κάσσανδρο, τελικά συνθηκολόγησε μαζί του αφού προηγουμένως ο Κάσσανδρος του εγγυήθηκε την ασφάλεια του με αντάλλαγμα την παράδοση της Αμφίπολης, όμως όταν έγινε αυτό ο Κάσσανδρος αθέτησε την συμφωνία του και τον εκτέλεσε.

Η καταγωγή του Αριστόνου διαφέρει ανάλογα με την εξιστόρηση, καθώς σύμφωνα με την *[[Αλεξάνδρου Ανάβαση]]* του Αρριανού περιγράφεται πως ήταν από την Πέλλα, ενώ στα *Ινδικά* επίσης του Αρριανού περιγράφεται πως ήταν από την Εορδαία, που μπορεί να σημαίνει πως ήταν από την Εορδαία αλλά μεγάλωσε στην Πέλλα, ή το αντίστροφο. Επίσης, σύμφωνα με τον Πλούταρχο, κατά την διάρκεια της διένεξης του Αλεξάνδρου με τον Κλείτο τον Μέλα στη Σαμαρκάνδη, κάποιος σωματοφύλακας με το όνομα *Αριστοφάνης*  πήρε το ξίφος του Αλεξάνδρου ώστε να αποφευχθεί κάποιο ατύχημα κατά τη διάρκεια της αψιμαχίας, αλλά φαίνεται πως ο Πλούταρχος πιθανώς μπέρδεψε το όνομα με αυτό του Αριστόνου, μια και δεν υπάρχει σωματοφύλακας του Αλεξάνδρου με το όνομα *Αριστοφάνης*.

## Παραπομπές


Κατηγορία:Αρχαίοι Μακεδόνες
Κατηγορία:Πόλεμοι των Διαδόχων
Κατηγορία:Τριήραρχοι του στόλου του Νεάρχου
Φίλωνας (σατράπης)

Με το όνομα **Φίλωνας** αναφέρεται ένας από τους διαδόχους του Μεγάλου Αλεξάνδρου, και σύμφωνα με τον Ρωμαίο ιστορικό Μάρκο Ιουστίνο (2ος - 3ος αιώνας μ.Χ.) ως ο διοικητής της Ηπείρου, περιοχή που του ανατέθηκε το 323 π.Χ. με την Συμφωνία της Βαβυλώνας, ενώ όλες οι υπόλοιπες πηγές αναφέρουν ότι σύμφωνα με τη συμφωνία αυτή η περιοχή ήταν υπό τη σφαίρα εξουσίας του Αντίπατρου. 

## Παραπομπές


Κατηγορία:Ελληνιστική περίοδος
Κατηγορία:Διάδοχοι του Μεγάλου Αλεξάνδρου
Φιλόξενος (σατράπης)

Ο **Φιλόξενος** (4ος αιώνας π.Χ.) ήταν Μακεδόνας αξιωματικός ο οποίος είχε επιφορτιστεί με το καθήκον της συλλογής φόρων από τις επαρχίες βορείως της οροσειράς του Ταύρου (σύγχρονη νοτιοανατολική Τουρκία), μετά την επιστροφή του Μεγάλου Αλεξάνδρου από την Αίγυπτο το 331 π.Χ.. Φαίνεται όμως πως δεν είχε την ιδιότητα αυτή μόνιμα, καθώς σύντομα αργότερα εμφανίζεται να έχει σταλθεί από τον Αλέξανδρο από τη μάχη των Γαυγαμήλων προς τα Σούσα και τους θησαυρούς των Περσών που είχαν συγκεντρωθεί εκεί, τους οποίους βρήκε και κατέλαβε χωρίς να συναντήσει αντίσταση.

Μετά από τα παραπάνω φαίνεται πως τοποθετήθηκε κάπου στη Μικρά Ασία χωρίς να συμβεί κάτι το ιδιαίτερο μέχρι το 323 π.Χ., οπότε και διατάχθηκε να φέρει στρατιωτικές ενισχύσεις από την Καρία στην Βαβυλώνα, και έφτασε λίγο πριν τον θάνατο του Αλέξανδρου. Κατά την αναδιανομή των περιοχών της αυτοκρατορίας που ακολούθησε με τη Συμφωνία της Βαβυλώνας, δεν γίνεται αναφορά στο όνομα του Φιλόξενου, αλλά δύο χρόνια αργότερα το 321 π.Χ. ο αντιβασιλέας πλέον Περδίκκας τον διόρισε σατράπη της Κιλικίας αντικαθιστώντας τον Φιλώτα που βρισκόταν ήδη εκεί. Μετά τον θάνατο και του Περδίκκα λίγο αργότερα το ίδιο έτος κατά την εκστρατεία του εναντίον του Πτολεμαίου, ακολούθησε η Συμφωνία του Τριπαράδεισου κατά την οποία κατάφερε και διατήρησε την σατραπεία της Κιλικίας, οπότε και αυτή είναι η τελευταία φορά που γίνεται αναφορά του ονόματος του.

## Παραπομπές


Κατηγορία:Ελληνιστική περίοδος
Κατηγορία:Αρχαίοι Μακεδόνες
Κατηγορία:Πόλεμοι των Διαδόχων
Αρχεσίλαος (σατράπης)

Ο **Αρχεσίλαος** ή **Αρχεσίλας** (4ος αιώνας π.Χ.) αναφέρεται ως ένας από τους διαδόχους του Μεγάλου Αλεξάνδρου, και αναφέρεται ως ο σατράπης της Μεσοποταμίας με τη Συμφωνία της Βαβυλώνας το 323 π.Χ.. Στην μετέπειτα Συμφωνία του Τριπαράδεισου το 321 π.Χ., η Μεσοποταμία δόθηκε στον Αμφίμαχο.

## Παραπομπές


Κατηγορία:Ελληνιστική περίοδος
Κατηγορία:Αρχαίοι Μακεδόνες
Κατηγορία:Διάδοχοι του Μεγάλου Αλεξάνδρου
Ιωάννης Φαμπριακός

Ο **Ιωάννης Φαμπριακός** (λατ. Iohannes Fabriacus) ήταν Βυζαντινός αξιωματούχος και στρατηγός. Διετέλεσε *[[Magistri Militum|Magister Militum]]* του Δουκάτου της Βενετίας το 742.

## Βιογραφία
Ο Ιωάννης υπήρξε ο πέμπτος και τελευταίος στρατιωτικός διοικητής στην διαδοχή της διακυβέρνησης της Βενετίας μετά την δολοφονία του Δόγη Όρσο Ιπάτο.

Η περίοδος διακυβέρνησής του αποδείχτηκε ιδιαιτέρως σκληρή, ενώ ο ίδιος πήρε ξεκάθαρη θέση υπέρ της γενέτειράς του Ερακλέα στην διαμάχη που είχε η τελευταία με την γειτονική της και αντίπαλο πόλη Εκίλιο, με την μία να είναι φιλοβυζαντινή και την άλλη φιλολομβαρδική.

Οι συγκρούσεις μεταξύ των δύο πλευρών που ακολούθησαν ήταν τόσο βίαιες που το κανάλι του Άρκο, το οποίο κυλούσε μεταξύ των δύο πόλεων, εκείνη την περίοδο μετονομάστηκε σε *"dell'omicidio"* (ελληνικά: "της δολοφονίας"). 

Λίγο καιρό αργότερα ο Ιωάννης αποπέμφθηκε των καθηκόντων του και, σύμφωνα με το βυζαντινό τυπικό, τυφλώθηκε, ξυρίστηκε η κεφαλή του και υποχρεώθηκε σε εξορία. Η λαϊκή συνέλευση έλαβε τότε από την αυτοκρατορική εξουσία της Κωνσταντινούπολης την άδεια να εκλέξει έναν νέο δόγη, στο πρόσωπο του Ντιοντάτο Ιπάτο, γιο του Ούρσο Ιπάτο, ο οποίος είχε ήδη αναλάβει την διακυβέρνηση, δύο χρόνια νωρίτερα, ως *magister militum*.

## Πηγές

*Samuele Romanin, *Storia documentata di Venezia*, Pietro Naratovich tipografo editore, Venezia, 1853.
*Heinrich Kretschmayr, *Geschichte von Venedig, Band I: Bis zum Tode Enrico Dandolos*, Gotha 1905

Κατηγορία:Δόγηδες της Βενετίας
Κατηγορία:Βυζαντινοί κυβερνήτες της Βενετίας
Κατηγορία:Βυζαντινοί του 8ου αιώνα
Κατηγορία:Βυζαντινοί στρατηγοί
Αμφίμαχος (σατράπης)

Ο **Αμφίμαχος** αναφέρεται ως ένας από τους διαδόχους του Μεγάλου Αλεξάνδρου, και αναφέρεται ως ο σατράπης της Μεσοποταμίας με τη Συμφωνία του Τριπαράδεισου το 321 π.Χ.. Στην Συμφωνία της Βαβυλώνας δύο χρόνια νωρίτερα, το 323 π.Χ., η Μεσοποταμία ήταν υπό τη διοίκηση του Αρχεσίλαου.

## Παραπομπές


Κατηγορία:Ελληνιστική περίοδος
Κατηγορία:Αρχαίοι Μακεδόνες
Κατηγορία:Διάδοχοι του Μεγάλου Αλεξάνδρου
Χαραυγή - Μέρος 2

Η ***Χαραυγή Μέρος 2*** (αγγλικά: *Breaking Dawn Part 2*) αλλιώς γνωστή ως *The Twilight Saga: Breaking Dawn – Part 2*, είναι μια Αμερικανική ταινία, είδους ρομαντική, φαντασίας και περιπέτειας. Είναι συγκεκριμένα η πέμπτη και τελευταία ταινία του "έπους του Λυκόφωτος" και η συνέχεια της ταινίας Χαραυγή - Μέρος 1 του 2011. Βασίζεται στο μυθιστόρημα *Breaking Dawn* της Στέφανι Μέγιερ.

## Πλοκή
Μετά τα γεγονότα της προηγούμενης ταινίας η κατάσταση έχει αλλάξει. Το παιδί της Μπέλλα και του Έντουαρντ, ονόματι Ρενέσμι (Renesmee), έχει πλέον γεννηθεί και η Μπέλλα προσπαθεί να προσαρμοστεί στην ζωή της ως βαμπίρ. Η μικρή Ρενέσμι με τη μοναδικότητά της θα ανατρέψει τις ισορροπίες. Οι Βολτούρι, θεωρώντας το παιδί ως απειλή για την ύπαρξή τους, αποφασίζουν να το σκοτώσουν και ταυτόχρονα να εξολοθρεύσουν τους Κάλλεν. Έτσι, οι Κάλλεν αρχίζουν να μαζεύουν και άλλα βαμπίρ ανά υφήλιο, με στόχο να το προστατεύσουν από τους Βολτούρι και να τους πείσουν ότι τα πράγματα δεν είναι έτσι.

## Ηθοποιοί και χαρακτήρες
* Κρίστεν Στιούαρτ ως η Μπέλα Σουάν
* Ρόμπερτ Πάτινσον ως ο Έντουαρντ Κάλεν
* Τέιλορ Λότνερ ως ο Τζέικομπ Μπλακ
* Μακένζι Φόι ως  η Ρενεσμέ Κάλεν
* Πίτερ Φατσινέλι ως ο Κάρλαϊλ Κάλεν
* Ελίζαμπεθ Ρίζερ ως η Έσμι Κάλεν
* Άσλεϊ Γκριν ως η Άλις Κάλεν
* Τζάκσον Ράθμπον ως ο Τζάσπερ Χέιλ
* Νίκι Ριντ ως η Ρόζαλι Χέιλ
* Κέλαν Λουτζ ως ο Έμετ Κάλεν
*  Μπίλι Μπερκ ως ο Τσάρλι Σουαν
* Μάγκι Γκρέις  ως η Ιρίνα 
* Μαΐκλ Σιν ως ο Άρο Βολτούρι
* Τζεΐμι Καμπμπέλ Μπάουερ ως ο Καιίους
* Ντακότα Φάνινγκ ως η Τζεΐν Βολτούρι
* Μία Μαέστρο ως η Κάρμεν Ντενάλι 
* Κρίστοφερ Χεΐερνταχκ ως ο Μάρκος
* Άντζελα Σαραφιάν ως Τία

## Παραπομπές


## Εξωτερικοί Σύνδεσμοι
* 
* 

Κατηγορία:Αμερικανικές ταινίες
Κατηγορία:Βαμπίρ στην ποπ κουλτούρα
Κατηγορία:Ταινίες του 2012
Κατηγορία:Αγγλόφωνες ταινίες
Κατηγορία:Ταινίες παραγωγής Summit Entertainment
Κατηγορία:Αμερικανικές αισθηματικές ταινίες φαντασίας
Κατηγορία:Ταινίες παραγωγής Lions Gate Entertainment
Κατηγορία:Ταινίες γυρισμένες στη Λουιζιάνα
Κατηγορία:Ταινίες IMAX
Αρύββας (σωματοφύλακας)

Ο **Αρύββας** (4ος αιώνας π.Χ.) ήταν ένας από τους σωματοφύλακες του Μεγάλου Αλεξάνδρου.

Κατάγονταν πιθανώς από την Ήπειρο, και ήταν μέλος του οίκου των Μολοσσών και συγγενής της Ολυμπιάδας. Αρρώστησε και πέθανε στην Αίγυπτο το 331 π.Χ., και αντικαταστάσθηκε από τον Λεοννάτο.

## Παραπομπές


Κατηγορία:Αλέξανδρος ο Μέγας
Κατηγορία:Αρχαίοι Μακεδόνες
Δημήτριος (σωματοφύλακας)

Ο **Δημήτριος** (4ος αιώνας π.Χ.) ήταν ένας από τους σωματοφύλακες του Μεγάλου Αλεξάνδρου.

Κατηγορήθηκε πως συμμετείχε στην συνωμοσία του Φιλώτα, και εκτελέστηκε το 330 π.Χ., με τον Πτολεμαίο να παίρνει τη θέση του στους σωματοφύλακες.

## Παραπομπές


Κατηγορία:Αλέξανδρος ο Μέγας
Κατηγορία:Αρχαίοι Μακεδόνες
Μένης ο Πελλαίος

Ο **Μένης** ο Πελλαίος, γιος του Διονυσiου, ήταν ένας από τους αξιωματικούς που συμμετείχαν στην εκστρατεία του Μεγάλου Αλεξάνδρου στην Ασία. 

Μετά την μάχη της Ισσού, ο Αλέξανδρος τον έκανε μέλος της σωματοφυλακής του το 332 π.Χ., στη θέση του Βαλάκρου, ο οποίος σκοτώθηκε σε μάχη εναντίον των Πισιδαίων. Το 331 π.Χ., μετά την κατάληψη των Σουσών από τον Αλέξανδρο και του πλούτου που αυτά είχαν, ο Μένης στάλθηκε με το ποσό των 3000 ταλάντων για να τα διανείμει στις επαρχίες της Συρίας, Φοινίκης και Κιλικίας, καθώς και να κρατήσει ένα μέρος για να το παραδώσει στον Αντίπατρο που μαχόταν εναντίον των Λακεδαιμονίων. Ο Απολλόδωρος της Αμφίπολης τον συνόδευσε σε αυτή την αποστολή. 

Εμφανίζεται να πεθαίνει κάπου ανάμεσα στο 330 με 327 π.Χ. οπότε και αντικαταστάθηκε από τον Περδίκκα ως σωματοφύλακας.

## Παραπομπές


Κατηγορία:Αλέξανδρος ο Μέγας
Κατηγορία:Αρχαίοι Μακεδόνες
Πλωτά Νοσοκομεία του Ελληνικού Πολεμικού Ναυτικού

Τα κατά καιρούς πλωτά νοσοκομεία του Ελληνικού Πολεμικού Ναυτικού ήταν (κατ' αλφαβητική σειρά):

* 'Αδωνις  (Πλωτό Νοσοκομείο - Επίτακτο)
* Αλβανία (Πλωτό Νοσοκομείο - Επίτακτο)
* Αλμπέρτα  (Πλωτό Νοσοκομείο - Επίτακτο)
* Αμφιτρήτη (Πλωτό Νοσοκομείο - Επίτακτο)
* Άνδρος Ι (πλωτό νοσοκομείο) / Επίτακτο
* Άρης (Πλωτό Νοσοκομείο - Μετατροπή)
* Αρντένα  (Πλωτό Νοσοκομείο - Επίτακτο)
* Αττική (Επίτακτο) / Επιβατηγό / Πλωτό Νοσοκομείο
* Ελληνίς (Πλωτό Νοσοκομείο - Επίτακτο)   
* Έλση (Πλωτό Νοσοκομείο - Επίτακτο)
* Έσπερος Ι (Πλωτό Νοσοκομείο) / Επίτακτο 
* Ιωνία (Πλωτό Νοσοκομείο - Επίτακτο)
* Κωνσταντινούπολις (Πλωτό Νοσοκομείο - Επίτακτο)
* Μοσχάνθη  (Πλωτό Νοσοκομείο - Επίτακτο)
* Πολικός (Πλωτό Νοσοκομείο - Επίτακτο)
* Πύλαρος  (Επίτακτο)
* Σωκράτης   (Πλωτό Νοσοκομείο - Επίτακτο)
* Τήνος  (Πλωτό Νοσοκομείο - Επίτακτο)
ΘΟΪ Αυγόρου

Το **Θρησκευτικό Ορθόδοξο Ίδρυμα Άγιος Γεώργιος Αυγόρου** (ή το **ΘΟΪ Αυγόρου**) είναι κυπριακό  σωματείο από το χωριό Αυγόρου της επαρχίας Αμμοχώστου με δραστηριότητες σε εθνικές, κοινωνικές, πολιτιστικές και αθλητικές εκδηλώσεις.

## Ιστορία

Ιδρύθηκε το 1954 και χρώματα έχει το μπλε και το άσπρο. Διατηρεί τμήματα πετοσφαίρισης και χειροσφαίρισης. Στο παρελθόν διατηρούσε και τμήμα ποδοσφαίρου.

## Ποδόσφαιρο

Η ποδοσφαιρική ομάδα του σωματείου έχει αρκετές συμμετοχές στη Δ΄ κατηγορία ποδοσφαίρου ανδρών Κύπρου. Σήμερα είναι ανενεργή.

## Πετοσφαίριση
Το ΘΟΪ Αυγόρου διαθέτει γυναικεία πετοσφαιρική ομάδα η οποία αγωνίζεται στο πρωτάθλημα Α΄ Κατηγορίας της ΚΟΠΕ.

## Εξωτερικοί σύνδεσμοι
*Κυπριακή Ομοσπονδία Πετοσφαίρισης
*ΘΟΪ Αυγόρου 

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ιδρύσεις αθλητικών συλλόγων το 1954
Κατηγορία:Αυγόρου
Βάλακρος (σωματοφύλακας)

Ο **Βάλακρος** (4ος αιώνας π.Χ.) ήταν γιος του Νικάνορα, και ένας από τους σωματοφύλακες του Μεγάλου Αλεξάνδρου.

Διορίστηκε σατράπης της Κιλικίας μετά τη μάχη της Ισσού το 333 π.Χ., και ήταν πιθανώς ο ίδιος Βάλακρος που παντρεύτηκε την Φίλα, κόρη του Αντίπατρου, και μετέπειτα σύζυγο του Κρατερού, με τον Βάλακρο να έχει σκοτωθεί κατά την διάρκεια μάχης εναντίον των Πισιδαίων το 332 π.Χ..

## Παραπομπές


Κατηγορία:Αλέξανδρος ο Μέγας
Κατηγορία:Αρχαίοι Μακεδόνες
ΑΤΕ ΠΕΚ Εργατών

Η **Αγροτική Τοπική Ένωση Παναγροτικής Ένωσης Κύπρου Εργατών** ή η **ΑΤΕ ΠΕΚ Εργατών** (διαβάζεται «άτε πεκ») είναι κυπριακή ποδοσφαιρική ομάδα από το χωριό Εργάτες της επαρχίας Λευκωσίας. Η ομάδα έχει συμμετοχές στη Γ΄ κατηγορία και στη Δ΄ κατηγορία της Κύπρου. Χρώματα της ομάδας είναι το μπλε και το άσπρο.

## Ιστορία

Η ΑΤΕ ΠΕΚ Εργατών Ιδρύθηκε το 1939. Ξεκίνησε να αγωνίζεται στις διοργανώσεις της ΕΠΟΠΛ. Το 1989 μέσα απο το πρωτάθλημα ένταξης ΣΤΟΚ  εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Αγωνίστηκε στη Δ΄ κατηγορία έως την περίοδο 1993-94 που τερμάτισε στη δέκατη θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΠΛ.

Το 1997 κατέκτησε το πρωτάθλημα ένταξης ΣΤΟΚ, κερδίζοντας την επανένταξη της στη Δ΄ κατηγορία. Την περίοδο 1997-98 τερμάτισε στη δεύτερη θέση του πρωταθλήματος και προβιβάστηκε στη Γ΄ κατηγορία για να υποβιβαστεί την επόμενη περίοδο. Την περίοδο 2000-01 τερμάτισε στην τρίτη θέση και επέστρεψε στη Γ΄ κατηγορία για να υποβιβαστεί την επόμενη περίοδο. Ακολούθησαν δύο συμμετοχές στη Δ΄ κατηγορία. Την περίοδο 2003-04 υποβιβάστηκε στα αγροτικά (τοπικά) πρωταθλήματα. Συνεχίζει στις διοργανώσεις της ΕΠΟΠΛ.





1Η Δ΄ κατηγορία ήταν χωρισμένη σε τρεις ομίλους. Η ΑΤΕ ΠΕΚ Εργατών συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τρεις ομίλους. Η ΑΤΕ ΠΕΚ Εργατών συμμετείχε στον όμιλο Λεμεσού-Πάφου.


## Τίτλοι
*Πρωτάθλημα Ένταξης ΣΤΟΚ
**Πρωταθλήτρια (2): 1989 (περιφέρεια Λευκωσίας/Κερύνειας), 1997

*Πρωτάθλημα πρωταθλητριών ΣΤΟΚ
**Πρωταθλήτρια (1): 1997

* Κύπελλο Κυπελλούχων ΣΤΟΚ
**Κυπελλούχος (1): 2024

*Πρωτάθλημα ΕΠΟΠΛ
**Πρωταθλήτρια (7): 1986, 1987, 1989, 1997, 2007, 2023, 2025

*Κύπελλο ΕΠΟΠΛ
**Κυπελλούχος (6): 1986, 1997, 2012, 2019, 2022, 2024

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1939
Κατηγορία:Εργάτες Λευκωσίας
Πρωτάθλημα πετοσφαίρισης Α2 εθνικής κατηγορίας ανδρών 2005-2006

Το πρωτάθλημα βόλεϊ της Α2 κατηγορίας για την περίοδο 2005–06 έγινε με τη συμμετοχή 12 ομάδων.
Πρωταθλήτρια αναδείχθηκε η ομάδα της ΑΕΚ και μαζί με τον Άρη προβιβάστηκαν στην Α1 Εθνική κατηγορία, ενώ Μακεδονικός και Δεξαμενή υποβιβάστηκαν στη Β' Εθνική.

**Βαθμολογία**

* Ο Α.Ο. Δεξαμενής έχει -3 βαθμούς.

## Πηγές
* Βαθμολογία ιστότοπος contra.gr.



2005 2006
Κατηγορία:Πετοσφαίριση το 2005
Κατηγορία:Πετοσφαίριση το 2006
Πρωτάθλημα πετοσφαίρισης Α2 εθνικής κατηγορίας ανδρών 2006-2007

Το πρωτάθλημα βόλεϊ της Α2 κατηγορίας για την περίοδο 2006–07 έγινε με τη συμμετοχή 12 ομάδων.
Πρωταθλήτρια αναδείχθηκε η ομάδα της Κηφισιάς που προβιβάστηκε ξανά στην Α1 Εθνική κατηγορία μετά από 32 χρόνια (τότε *Α' Εθνική*) μαζί με τον δεύτερο Μίλωνα. Οι ομάδες ΣΠΑ Καρδίτσας και Ρέθυμνο υποβιβάστηκαν στη Β' Εθνική. 

**Βαθμολογία**

*Αριστοτέλης και Ρέθυμνο έχουν από -3 βαθμούς.

## Πηγή
*Βαθμολογία ιστότοπος contra.gr.



2006 2007
Κατηγορία:Πετοσφαίριση το 2006
Κατηγορία:Πετοσφαίριση το 2007
Θεοφίλου

Η λέξη **Θεοφίλου** μπορεί να αναφέρεται σε κάποιο από τα παρακάτω λήμματα:

## Ως ελληνικό επώνυμο
* Γεώργιος Θεοφίλου, αγωνιστής στην Επανάσταση του 1821
* Κωνσταντίνος Θεοφίλου, ναυμάχος στην Επανάσταση του 1821, αδελφός του προηγούμενου
* Παναγιώτης Θεοφίλου, ναυμάχος στην Επανάσταση του 1821
* Παναγιώτης Θεοφίλου (19ος αι.), δικηγόρος και πολιτικός
* Φαίδων Θεοφίλου (γενν. 1947), ποιητής και πεζογράφος

## Ως τοπωνύμιο
* Ακρωτήριο Θεοφίλου, στις νότιες ακτές της Κρήτης

## Δείτε επίσης
* Θεόφιλος
Λοξίας

Η λέξη **Λοξίας** ήταν αρχαία θρησκευτική επίκληση, και συγκεκριμένα μια ονομασία του θεού Απόλλωνα. Η ονομασία αυτή αποδίδεται από μερικούς στο γεγονός ότι οι χρησμοί του Μαντείου των Δελφών ήταν διφορούμενοι («λοξοί»). Η επικρατούσα άποψη όμως, «χωρίς αμφιβολία» σύμφωνα με κάποιες πηγές, είναι ότι συνδέεται με το όνομα της Λοξούς. Η Λοξώ ήταν η τροφός που ανέθρεψε τον Απόλλωνα.

Εκφράσθηκε επίσης η γνώμη ότι το επίθετο αυτό εξηγεί τον λοξό κύκλο/διαδρομή του ήλιου στον ουρανό, ενώ νεότεροι μελετητές το συσχετίζουν και με τη λατινική λέξη *lux* = φως.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμ. 17 (1972)

Λοξιας
Ένοπλες Δυνάμεις της Αρμενίας

Οι **Ένοπλες Δυνάμεις της Δημοκρατίας της Αρμενίας** (αρμενικά: Հայաստանի Հանրապետության զինված ուժեր) αποτελούνται από δύο κλάδους, το Στρατό Ξηράς και την Πολεμική Αεροπορία, στην οποία περιλαμβάνεται η αεράμυνα. Ο σχηματισμός τους έγινε εν μέρει από τις πρώην σοβιετικές στρατιωτικές δυνάμεις που στάθμευαν στην Αρμενική Σοβιετική Σοσιαλιστική Δημοκρατία. Η Αρμενία δεν διαθέτει ναυτικό, καθώς δεν έχει πρόσβαση στη θάλασσα.

Αρχηγός των Ενόπλων Δυνάμεων είναι ο εκάστοτε Πρόεδρος της Αρμενίας. Το Υπουργείο Άμυνας της χώρας είναι υπεύθυνο για την πολιτική ηγεσία, ενώ η στρατιωτική διοίκηση παραμένει στα χέρια του Γενικού Επιτελείου. Από το 2002 η Αρμενία είναι μέλος του Οργανισμού Συνθήκης Συλλογικής Ασφαλείας.

## Παραπομπές


*
Εθνικός Δευτεράς

Ο **Αθλητικός Πνευματικός Όμιλος Εθνικός Δευτεράς** (ή ο **Εθνικός Δευτεράς**) είναι κυπριακή ποδοσφαιρική ομάδα από τη Δευτερά της επαρχίας Λευκωσίας. Η ομάδα έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώματα της ομάδας είναι το μπλε και το κίτρινο.

## Ιστορία
Ο Εθνικός Δευτεράς ιδρύθηκε στις 10 Αυγούστου 1965. Η ομάδα ξεκίνησε να αγωνίζεται στις διοργανώσεις της ΕΠΟΠΛ. Το 1983 κατέκτησε το πρωτάθλημα της ΣΤΟΚ κερδίζοντας την ένταξη της στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Γ΄ κατηγορίας. Ωστόσο, διαγράφηκε από τις τάξεις της ΚΟΠ μετά από απόφαση της Ανώτατης Δικαστικής Επιτροπής Αθλητισμού (ΑΔΕΑ) κατόπιν ένστασης της Δόξας Παλιομετόχου, επικαλούμενη ενός κανονισμού της ομοσπονδίας σύμφωνα με τον οποίο ομάδες που προέρχονταν από χωριά με πληθυσμό μικρότερο των 1500 κατοίκων, δεν μπορούσαν να ενταχθούν στην ομοσπονδία. Μετά από δικαστική διαμάχη αρκετών μηνών, ο Εθνικός Δευτεράς εντάχθηκε στις τάξεις της ΚΟΠ. Ωστόσο, λόγω του γεγονότος αυτού δεν συμμετείχε στο πρωτάθλημα Γ΄ κατηγορίας 1983-84, το οποίο διεξήχθη με 13 αντί 14 ομάδες. Συμμετείχε στο πρωτάθλημα Γ΄ κατηγορίας 1984-85.

Την περίοδο 1986-87 τερμάτισε στη δεύτερη θέση και προβιβάστηκε στη Β΄ κατηγορία. Παρέμεινε στη Β΄ κατηγορία για 4 περιόδους. Υποβιβάστηκε την περίοδο 1990-91. Συνέχισε για δύο περιόδους στη Γ΄ κατηγορία. Υποβιβάστηκε την περίοδο 1992-93. Ακολούθησαν 3 συμμετοχές στη Δ΄ κατηγορία. Την περίοδο 1995-96 τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνεχίζει στις διοργανώσεις της ΕΠΟΠΛ. 





## Τίτλοι
*Πρωτάθλημα πρωταθλητριών ΣΤΟΚ: 1983
*Πρωτάθλημα ΕΠΟΠΛ: 1983

## Παραπομπές


## Βιβλιογραφία
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1965
Κατηγορία:Ποδοσφαιρικές ομάδες Κύπρου (ανδρών)
Βαρυτήμετρο

Το **βαρυτήμετρο**, ή **βαρυτόμετρο** είναι ένα ευαίσθητο όργανο - συσκευή σταθερής βάσης με την οποία επιχειρείται η βαρυτημετρία, ή βαρυτομετρία ενός τόπου.

## Γενικά
Ουσιαστικά τα όργανα αυτά μετρούν τις μεταβολές της έντασης της βαρύτητας του γήινου πεδίου. Ως γνωστό οι τιμές της βαρύτητας διαφέρουν από τόπο σε τόπο, είτε λόγω τοπογραφίας είτε λόγω διαφοράς πυκνότητας υποκειμένων πετρωμάτων αλλά και από άλλους πλανητικούς παράγοντες. Οι μετρούμενες έτσι διαφορές καλούνται γενικά ανωμαλίες βαρύτητας οι οποίες και υπολογίζονται σε σχέση με τις τιμές που θα προέκυπταν αν η Γη ήταν τέλειο ελλειψοειδές εκ περιστροφής. Μονάδα μέτρησης αυτών είναι το γκάλ και τα υποπολλαπλάσιά του.

Υπάρχουν διάφοροι τύποι βαρυτημέτρων διακρινόμενα σε απόλυτα, σχετικά και υπεραγώγιμα. Τα σχετικά που είναι περισσότερο σε χρήση βασίζονται σε μεταβολές μήκους ελατηρίου που φέρει βάρος, ή  στην περίοδο ταλάντωσης ενός αιωρούμενου εκκρεμούς. Πολλές επίσης είναι και οι τεχνικές που έχουν εφαρμοστεί όπως ιδιαίτερα εκείνη που φέρει γυροσκοπική βάση σταθεροποίησης για μέτρηση σε ωκεανούς, ή για μετρήσεις από αέρα που αποτελούν την κατηγορία των υπεραγώγιμων βαρυτημέτρων.

## Πηγές
* "*Εγκυκλοπαίδεια Πάπυρος Larousse Britannica*" τ.13ος, σ.321

## Εξωτερικοί σύνδεσμοι
* 

Κατηγορία:Γεωφυσική
Κατηγορία:Γεωδαισία
Κατηγορία:Όργανα μέτρησης
Ευρωπαϊκό Πρωτάθλημα Ποδοσφαίρου Κ-21 2015

Το **Ευρωπαϊκό πρωτάθλημα ποδοσφαίρου U21 2015** είναι μια διοργάνωση της UEFA στην οποία έχουν δικαίωμα συμμέτοχης παίκτες με ηλικία κάτω των 21 ετών. Αυτή είναι η 20η διοργάνωση του θεσμού. Διοργανώτρια χώρα είναι η Τσεχία και συμμετέχουν 8 ομάδες που προκρίθηκαν από τα Προκριματικά. Οι ημερομηνίες διεξαγωγής είναι 15-30 Ιουνίου 2015.

## Πόλεις και Έδρες

## Γήπεδα

## Χώρες που συμμετέχουν

## Φάση Ομίλων

### 1ος όμιλος

### 2ος όμιλος

## Φάση Νοκ-άουτ

Κατηγορία:Διοργανώσεις UEFA (εθνικές ομάδες)
Εύα Γκριν

Η **Εύα Γκαέλ Γκριν** (*Eva Gaëlle Green*, 5 Ιουλίου 1980) είναι Γαλλίδα ηθοποιός και μοντέλο. Ξεκίνησε την καριέρα της στο θέατρο, προτού κάνει το ντεμπούτο της στον κινηματογράφο με την ταινία του Μπερνάρντο Μπερτολούτσι, Οι Ονειροπόλοι. Πέτυχε τη διεθνή αναγνώριση όταν εμφανίστηκε στην ταινία *[[Το Βασίλειο των Ουρανών]]*, και ερμήνευσε το ρόλο της Βέσπερ Λιντ στην ταινία της σειράς *[[Τζέιμς Μποντ]]*, *[[Casino Royale (ταινία 2006)|Casino Royale]]*. Το 2006 βραβεύτηκε με το Βραβείο BAFTA Ανερχόμενου Αστεριού.

Από το 2006 και μετά, έχει παίξει σε μερικές ανεξάρτητες παραγωγές, όπως στην ταινία *Το Παιχνίδι της Αποπλάνησης*. Έχει εμφανιστεί στην ταινία Dark Shadows κι έχει παίξει τον ρόλο της Αρτεμισίας στην ταινία 300: Η Άνοδος της Αυτοκρατορίας.Το 2014 εμφανίστηκε στην τηλεοπτική σειρά Penny Dreadful.

## Πρώτα Χρόνια
Η Εύα Γκριν γεννήθηκε στο Παρίσι δυο λεπτά νωρίτερα από τη δίδυμη αδερφή της, Τζόι. Η μητέρα της είναι η ηθοποιός Μαρλέν Ζομπέρ, ενώ ο πατέρας της ονομάζεται Γουόλτερ Γκριν και είναι οδοντίατρος. Ο πατέρας της έχει Γαλλικές και Σουηδικές ρίζες, ενώ η μητέρα της έχει εβραϊκές ρίζες. Μεγάλωσε στη Γαλλία και είχε παρακολουθήσει το Αμερικανικό Πανεπιστήμιο του Παρισιού.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* 

Κατηγορία:Βραβευμένοι με BAFTA
Κατηγορία:Γαλλίδες ηθοποιοί κινηματογράφου
Αραχωσία

[thumb|250x250px|Χάρτης των επαρχιών της [Μακεδονική Αυτοκρατορία|Μακεδονικής αυτοκρατορίας, με απεικόνιση της Αραχωσίας και των γειτονικών περιοχών]]
Η **Αραχωσία** (σατραπεία της Περσικής Αυτοκρατορίας με την ονομασία *Χρβούτι*,  η μετέπειτα **Αρ-Ρουχάντζ** (ar-Rukhkhadj) της ισλαμικής εποχής), ήταν περιοχή στην Ασία, η οποία με τις εκστρατείες του Μεγάλου Αλεξάνδρου πέρασε στην εξουσία των Μακεδόνων. Ο κύριος ποταμός της περιοχής αποκαλούνταν από τους Μακεδόνες Αραχωτός ποταμός (ίσως από ετυμολογική συγγένεια του ονόματος με τον Άραχθο ποταμό στην Ήπειρο), και η επαρχία πήρε την ονομασία της από το όνομα του ποταμού αυτού. Η γεωγραφική της τοποθεσία αντιστοιχεί στο σημερινό νότιο Αφγανιστάν, περίπου στην περιοχή του σημερινού Χελμάντ. Η Αλεξάνδρεια της Αραχωσίας που ιδρύθηκε εκεί το 330 π.Χ., αντιστοιχεί στη σημερινή Κανταχάρ.

Οι γειτονικές της επαρχίες αποτελούνταν από τη Δραγγιανή στη δύση, τις Παροπαμισάδες (Γανδάρα) στο βορρά, μέρος της βόρειας Ινδίας στην ανατολή, και τη Γεδρωσία στο νότο.

## Παραπομπές


Κατηγορία:Ιστορία του Αφγανιστάν
Κατηγορία:Ιστορική γεωγραφία
Κατηγορία:Ελληνιστική περίοδος
Κατηγορία:Σατραπείες της Περσικής Αυτοκρατορίας
Παροπαμισάδες

**Παροπαμισάδες** ή **Παροπαμισσός** ήταν η αρχαία ελληνική ονομασία για την περιοχή της οροσειράς του Ινδοκούς στο ανατολικό Αφγανιστάν, τα σημερινά όρη Σελσελεγιέ-Σαφίντ Κουχ, ανάμεσα στις πόλεις της Καμπούλ και της Αλεξάνδρειας στον Καύκασο (σημερινό Μπαγκράμ του Αφγανιστάν). Κατά την διάρκεια της Αρχαιότητας γειτνίαζε με την περιοχή της Γανδάρας, με την τελευταία να βρίσκεται λίγο πιο νότια.

Η περιοχή αρχικά ήταν υπό την κυριαρχία των Αχαιμενιδών Περσών στα τέλη του 6ου αιώνα π.Χ., κατά τη διάρκεια της βασιλείας του Κύρου του Μέγα ή του Δαρείου Α΄. Το 327 π.Χ. ο Μέγας Αλέξανδρος κατέκτησε την περιοχή ξεκινώντας την Ελληνιστική περίοδο, όπου εμφανίζονται και οι ονομασίες *Παροπαμισάδαι* και *Παροπαμισσός* για την επαρχία αυτή. Η περιοχή είναι ο τόπος καταγωγής της Ρωξάνης, μετέπειτα συζύγου του Αλεξάνδρου, ο οποίος και με την ενσωμάτωση της περιοχής στην αυτοκρατορία του έδωσε τον έλεγχο της σατραπείας στον πατέρα της Ρωξάνης Οξυάρτη.

Η ονομασία της περιοχής διατηρήθηκε παρά την εναλλαγή των Ελληνικών, Σκυθικών, Τοχαρικών και Ινδικών δυνάμεων που έλεγξαν διαδοχικώς την περιοχή (Αργεάδες από το 327 π.Χ., Σελευκίδες μετά από το 312 π.Χ., η Ινδική αυτοκρατορία των Μαoυρύα το 305 π.Χ., Ελληνοβακτριανό βασίλειο από το 240 π.Χ., Ινδοσκύθες/Σάκας από το 155 π.Χ.) και έληξε με την κατάκτηση της περιοχής από τους Τόχαρους το 125 π.Χ..

Οι Παροπαμισάδες βρίσκονταν βορείως της Αραχωσίας και της Δραγγιανής, ανατολικά της Αρίας, νοτίως της Βακτρίας, και δυτικά του Κασμίρ.

## Παραπομπές


Κατηγορία:Ιστορία του Αφγανιστάν
Κατηγορία:Ελληνιστική περίοδος
Κατηγορία:Ιστορική γεωγραφία
Κατηγορία:Ιστορικές περιοχές του Αφγανιστάν
Κατηγορία:Αρχαία ελληνική γεωγραφία
Κατηγορία:Ιστορία του Πακιστάν
Τζουζέπε Αβάντσι

Ο **Τζουζέπε Αβάντσι** (ιταλ.: *Giuseppe Avanzi*, 30 Αυγούστου 1645 - 29 Μαΐου 1718) ήταν Ιταλός ζωγράφος, στην περίοδο του Μπαρόκ και η δραστηριότητά του έλαβε χώρα κυρίως στη Φερράρα.

Τα περισσότερα έργα του Αβάντσι ήταν θρησκευτικού θέματος και τα καλύτερα δείγματά τους βρίσκονται στην Certosa της Γερράρας και στην ζMadonna della Pieta. Ως σπουδαιότερο έργο του Θεωρείται «Η αποκεφάλιση του Αγ. Ιωάννου».

## Παραπομπές


## Αναφορές
* *Εγκυκλοπαιδικόν Λεξικόν "ΗΛΙΟΥ"*, τόμος Α΄. (σελ, 53)
*''The History of Painting in Italy: The indexes''

## Εξωτερικοί σύνδεσμοι
*Census of Ferrarese Paintings and Drawings

Κατηγορία:Ιταλοί ζωγράφοι του 17ου αιώνα
Κατηγορία:Ζωγράφοι του Μπαρόκ
Κατηγορία:Ιταλοί ζωγράφοι του 18ου αιώνα
Μ.Γ.Σ. Ορφέας Ελευθερούπολης

Ο **Μουσικός Γυμναστικός Σύλλογος Ορφέας Ελευθερούπολης** είναι αθλητικό σωματείο με έδρα την Ελευθερούπολη του νομού Καβάλας. Ο σύλλογος ιδρύθηκε το 1925. Δραστηριοποιείται στο άθλημα του ποδοσφαίρου. Η ποδοσφαιρική ομάδα του Ορφέα διεξάγει τους εντός έδρας αγώνες της στο Δημοτικό Στάδιο Ελευθερούπολης, χωρητικότητας 1.000 θεατών.

## Ιστορία
Ο Μουσικός Γυμναστικός Σύλλογος «Ορφέας» Ελευθερούπολης ιδρύθηκε το 1925. Έχει αγωνιστεί κατά το παρελθόν στη Δ΄ Εθνική κατηγορία. Από την περίοδο 2013–14 μετείχε στη Γ΄ Εθνική Ερασιτεχνική κατηγορία. Την περίοδο 2014–15 υποβιβάστηκε στις τοπικές κατηγορίες της Ε.Π.Σ. Καβάλας.

## Η διαχρονική πορεία
* 1966–67: Ερασιτεχνική Β΄ Εθνική
* 1968–71: Ειδικό Ερασιτεχνικό Πρωτάθλημα
* 1974–75: Ειδικό Ερασιτεχνικό Πρωτάθλημα
* 1977: Ειδικό Ερασιτεχνικό Πρωτάθλημα
* 1977–78: Εθνική Ερασιτεχνική Κατηγορία
* 1981–82: Εθνική Ερασιτεχνική Κατηγορία
* 1982–85: Δ΄ Εθνική
* 1986–87: Δ΄ Εθνική
* 1992–94: Δ΄ Εθνική
* 1995–97: Δ΄ Εθνική
* 1998–99: Δ΄ Εθνική
* 2001–05: Δ΄ Εθνική
* 2007–13: Δ΄ Εθνική
* 2013–15: Γ΄ Εθνική

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1925
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1925
Βαρυσιλίτης

Ο **Βαρυσιλίτης** είναι ορυκτό αποτελούμενο από πυριτικό μόλυβδο (οξείδιο του πυριτικού μολύβδου).

Ο βαρυσιλίτης φέρεται να κρυσταλλώνεται στο τριγωνικό σύστημα. Ο δε χημικός τύπος αυτού είναι **Pb<sub>2</sub>Si<sub>2</sub>O<sub>7</sub>**

Η ονομασία του προέρχεται εκ του σουηδικού όρου *Barysil*, σύνθετη λέξη εκ του bary (= βαρύς) + silikon (= πυρίτιο) + ελληνική κατάληξη -ίτης.

## Δείτε επίσης
* Κατάλογος ορυκτών
## Πηγές
* *Εγκυκλοπαίδεια Πάπυρος Larousse Britannica*" τ.13ος, σ.321

Κατηγορία:Ορυκτά του πυριτίου
Κατηγορία:Ορυκτά του μολύβδου
Γεώργιος Δασκαλάκης

Ο **Γεώργιος Δασκαλάκης** (12 Ιουλίου 1936,-16 Ιουλίου 2022) ήταν Έλληνας πολιτικός.

## Βιογραφικό
Γεννήθηκε το 1936 στα Λαγκάδια Αρκαδίας. Σπούδασε οικονομικές επιστήμες στην τότε ΑΣΟΕΕ (σήμερα Οικονομικό Πανεπιστήμιο Αθηνών). Υπήρξε πρωτοπόρος στο συνδικαλιστικό κίνημα των εργαζομένων στις ασφαλιστικές εταιρείες, μέσω του οποίου αναδείχθηκε.

Υπήρξε συνιδρυτικό μέλος του ΠΑΣΟΚ κατά το 1974, γραμματέας του Τομέα Συνδικαλιστικού του Κινήματος (1975 - 1982) και πρώτος γραμματέας της ΠΑΣΚΕ, της συνδικαλιστικής οργάνωσης του κόμματος. Επίσης, από το 1982 μέχρι το 1985 ήταν μέλος της Εκτελεστικής Γραμματείας.

Διετέλεσε βουλευτής του ΠΑΣΟΚ τα διαστήματα 1981 - 1996 και 2000 - 2004. Στις εκλογές του 1981 εκλέχθηκε στην Α΄ Αθηνών, στις εκλογές του 1985, 1989 (Ιουνίου και Νοεμβρίου), 1990 και 1993 στην Αρκαδία και στις εκλογές του 2000 στην Β΄ Αθηνών.

Χρημάτισε υφυπουργός Εμπορίου από τον Φεβρουάριο του 1987 μέχρι τον Ιούλιο του 1989, αναπληρωτής υπουργός Εσωτερικών, Δημόσιας Διοίκησης και Αποκέντρωσης από τον Οκτώβριο του 1993 μέχρι τον Ιανουάριο του 1996 και υφυπουργός Μεταφορών και Επικοινωνιών από τον Ιανουάριο του 1996 μέχρι τον Σεπτέμβριο του ίδιου έτους. Από το 1997 μέχρι το 2000 ήταν πρόεδρος του Διοικητικού Συμβουλίου της Γενικής Τράπεζας.

Ήταν νυμφευμένος με τη Μαρία Κορναράκη, μαζί με την οποία απέκτησε δύο κόρες.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Αθηνών
Κατηγορία:Βουλευτές Β΄ Αθηνών
Κατηγορία:Έλληνες υφυπουργοί Εμπορίου
Κατηγορία:Έλληνες αναπληρωτές υπουργοί Εσωτερικών, Δημόσιας Διοίκησης και Αποκέντρωσης
Κατηγορία:Έλληνες υφυπουργοί Μεταφορών και Επικοινωνιών
Πρωτάθλημα καλαθοσφαίρισης Γ' εθνικής κατηγορίας ανδρών 1998-1999

Το **πρωτάθλημα καλαθοσφαίρισης Γ' εθνικής κατηγορίας ανδρών 1998-1999** ήταν το 10ο στη σειρά με τέσσερις ομίλους, δυο στο Νότο και ισάριθμους στο Βορρά, από καταβολής της συγκεκριμένης κατηγορίας. Τα τέσσερα "εισιτήρια" ανόδου στη Β' Εθνική κέρδισαν το Αιγάλεω, ο Πανελλήνιος, η Ε.Α. Λάρισας και το Κολλέγιο I.C.B.S. της Θεσσαλονίκης.

Οι πίνακες της τελικής κατάταξης έχουν ως ακολούθως:

## 1ος Όμιλος Νότου

20px|Γ **Βαθμολογία 1ου Ομίλου Νότου** 20px|Γ





## 2ος Όμιλος Νότου

20px|Γ **Βαθμολογία 2ου Ομίλου Νότου** 20px|Γ




*Ο Εργοτέλης έχει δύο μηδενισμούς και η Δάφνη έναν.

## 1ος Όμιλος Βορρά

20px|Γ **Βαθμολογία 1ου Ομίλου Βορρά** 20px|Γ




*Ο Απόλλων Λιτοχώρου έχει ένα μηδενισμό.

## 2ος Όμιλος Βορρά

20px|Γ **Βαθμολογία 2ου Ομίλου Βορρά** 20px|Γ




*Οι Σέρρες και τα Ν. Μουδανιά έχουν από ένα μηδενισμό.

## Πηγές
«Ματιές στα σπορ», Ιανουάριος 2000.

**Εξωτερικοί σύνδεσμοι**
*Βαθμολογία και Πρόγραμμα Πρωταθλημάτων 1998-99 στην επίσημη ιστοσελίδα της ΕΟΚ.



Κατηγορία:Γ εθνική κατηγορία καλαθοσφαίρισης ανδρών
Πρωταθλημα Ελλαδος Γ Ανδρων 1998 1999
Πρωταθλημα Ελλαδος Γ Ανδρων 1998 1999
Το Σύνταγμα της Ελευθερίας

«**Το Σύνταγμα της Ελευθερίας**» είναι βιβλίο που γράφτηκε από τον Αυστριακό οικονομολόγο και φιλόσοφο Φρίντριχ Χάγιεκ (1899 - 1992). Το βιβλίο ολοκληρώθηκε τον Μάιο του 1959 και δημοσιεύτηκε τον Φεβρουάριο του 1960 από τον εκδοτικό οργανισμό του Πανεπιστημίου του Σικάγου (*University of Chicago Press*). Ο Χάγιεκ περιγράφει ότι ο πολιτισμός έγινε εφικτός χάρη στη θεμελιώδη αρχή της ελευθερίας, την οποία ο συγγραφέας παρουσιάζει ως προαπαιτούμενο για τον πλούτο και την ανάπτυξη, και όχι ως αποτέλεσμά τους. Ασχολείται επίσης ιδιαίτερα «με εκείνη την κατάσταση κατά την οποία ο εξαναγκασμός κάποιων από άλλους είναι μειωμένος όσο είναι δυνατόν να μειωθεί στα πλαίσια της κοινωνίας». Ο Χάγιεκ απογοητεύτηκε από το ότι το βιβλίο αυτό δεν έτυχε της ίδιας ενθουσιώδους υποδοχής όπως ο «δρόμος προς τη δουλεία» δεκαέξι χρόνια νωρίτερα.

«Το Σύνταγμα της Ελευθερίας» λέγεται ότι ήταν αυτό που χτύπησε πάνω στο τραπέζι η Βρετανή πρωθυπουργός Μάργκαρετ Θάτσερ κατά τη διάρκεια μιας συνάντησης του βρετανικό Συντηρητικού Κόμματος, διακόπτοντας μια παρουσίαση και λέγοντας: «Σε αυτό πιστεύουμε!».

Το βιβλίο τοποθετήθηκε 9ο στη λίστα των 100 καλύτερων μη μυθιστορηματικών βιβλίων του εικοστού αιώνα, που καταρτίζονται από το δεκαπενθήμερο συντηρητικό περιοδικό National Review.

## Εκδόσεις
* 1960. *The Constitution of Liberty*, University of Chicago Press. ISBN 0-226-32084-7
* 2008. Το Σύνταγμα της ελευθερίας (The Constitution of Liberty), Εκδόσεις Καστανιώτη / Ινστιτούτο Δημοκρατίας Κωνσταντίνος Καραμανλής, ISBN 978-960-03-4840-8

## Εξωτερικοί σύνδεσμοι
* Παρουσίαση του «Συντάγματος της Ελευθερίας» στο e-rooster.gr
* Ο Χάγιεκ και η ελευθερία e-rooster.gr
* «Το Σύνταγμα της Ελευθερίας» του Φ. Χάγιεκ, Δημήτρης Σταύρου

## Παραπομπές


Κατηγορία:Φιλελεύθερα βιβλία
Κατηγορία:Συντηρητισμός
Άνθιμος Εφεσιομάγνης

Ο Ιεροδιάκονος **Άνθιμος Εφεσιομάγνης** ήταν Έλληνας μουσικός και αγιογράφος.

Γεννήθηκε στη Μαγνησία της Μικράς Ασίας και υπήρξε μαθητής των Τριών Διδασκάλων. Γνώριζε την παλαιά παρασημαντική και διετέλεσε πρωτοψάλτης και δάσκαλος Βυζαντινής Μουσικής στη Μαγνησία.

Εκτός από ψάλτης, υπήρξε και έμπειρος αγιογράφος. Έργα του είναι οι εικόνες του ναού του Αγίου Σπυρίδωνος στο Μεσολόγγι και του Παντοκράτορος στο Νεοχώρι Αιτωλοακαρνανίας.

Το 1828 μετέβη στην Αίγινα και από εκεί στο Μεσολόγγι, ενώ το 1832 διορίστηκε ψάλτης στην Ιθάκη. Επέστρεψε και πάλι στο Μεσολόγγι, όπου παρέμεινε μέχρι τον θάνατό του, στις 27 Δεκεμβρίου 1879.

## Βιβλιογραφία
* Παπαδόπουλος, Γεώργιος: *Ιστορική Επισκόπησις της Βυζαντινής Εκκλησιαστικής Μουσικής από των Αποστολικών χρόνων μέχρι των καθ' ημάς (1-1900 μ.Χ)*. Εν Αθήναις 1904, σελ. 145.

Κατηγορία:Έλληνες αγιογράφοι
Κατηγορία:Έλληνες ψάλτες
Κρίκετ στους Θερινούς Ολυμπιακούς Αγώνες 1900

Στους **[[Θερινοί Ολυμπιακοί Αγώνες 1900|Θερινούς Ολυμπιακούς Αγώνες του 1900]]** στο Παρίσι διεξήχθη ένα τουρνουά **[[Κρίκετ στους Ολυμπιακούς Αγώνες|Κρίκετ]]** (ανδρών). Έγινε μόνο ένας αγώνας στον οποίον έλαβαν μέρος συνολικά 24 αθλητές από δύο χώρες. Είναι το μοναδικό τουρνουά κρίκετ που διεξήχθη σε Ολυμπιακούς Αγώνες μέχρι σήμερα.

## Συμμετέχουσες χώρες
Οι δύο χώρες που συμμετείχαν είναι οι εξής (σε παρένθεση ο αριθμός των αθλητών):

*  Γαλλία (12)
*  Μεγάλη Βρετανία (12)

Αρχικά είχαν προγραμματιστεί να αγωνιστούν στο τουρνουά τέσσερις ομάδες που θα εκπροσωπούσαν το Βέλγιο, τη Γαλλία, τη Μεγάλη Βρετανία και την Ολλανδία. Το Βέλγιο και η Ολλανδία απέσυραν τις ομάδες τους, αφήνοντας τη Μεγάλη Βρετανία να πάει να αγωνιστεί μόνη της στη Γαλλία.

Καμία από τις δύο ομάδες που συμμετείχαν δεν είχε επιλεγεί με εθνικό κριτήριο. Η βρετανική ομάδα ήταν μια Περιηγητική Λέσχη των κομητειών Ντέβον και Σόμερσετ, ενώ η γαλλική ομάδα, που εμφανίστηκε ως Ένωση Αθλητικών Ομίλων Γαλλίας, αποτελούταν κυρίως από Βρετανούς ομογενείς που ζούσαν στο Παρίσι.

## Σύνοψη αγωνίσματος
Ο αγώνας μεταξύ των ομάδων που εκπροσωπούσαν τη Μεγάλη Βρετανία και τη Γαλλία διεξήχθη στο ποδηλατοδρόμιο Βέινσεν στις 19 και 20 Αυγούστου 1900. Μετά από αμοιβαία συμφωνία των αρχηγών των δύο ομάδων αυξήθηκε ο αριθμός των παικτών τους σε 12 από 11 παίκτες, που ήταν το συνηθισμένο με βάση τους κανονισμούς.

Την πρώτη ημέρα οι Βρετανοί πήραν την πρωτοπορία με 117-78 πόντους. Την επομένη οι Βρετανοί ξεκίνησαν πρώτοι πετυχαίνοντας 145 πόντους φθάνοντας τους 262 συνολικά. Αυτό σήμαινε πως οι Γάλλοι έπρεπε να καλύψουν διαφορά 185 πόντων, κάτι που δεν πέτυχαν σκοράροντας μόλις 26. Έτσι η βρετανική ομάδα αναδείχθηκε ολυμπιονίκης με τελικό σκορ 262-104 σε 158 γύρους.

## Τελική κατάταξη

## Πίνακας μεταλλίων

Στην ομάδα της Μεγάλης Βρετανίας απονεμήθηκε το αργυρό μετάλλιο και στην ομάδα της Γαλλίας το χάλκινο μετάλλιο, μαζί με κάποια μικροσκοπικά αγάλματα του Πύργου του Άιφελ. Το τουρνουά αναγνωρίστηκε επισήμως ως Ολυμπιακό αγώνισμα το 1912, ενώ αργότερα η Διεθνής Ολυμπιακή Επιτροπή μετέτρεψε τα μετάλλια σε χρυσό και αργυρό αντίστοιχα.

## Παραπομπές


## Πηγές
* International Olympic Committee medal winners database.
*
Ρόμπερτ Μάρας

Ο **Ρόμπερτ Μάρας** (Robert Maras, γεν. 20 Οκτωβρίου 1978 στο Φράιμπουρκ της Γερμανίας) είναι παλαίμαχος, πρώην διεθνής επαγγελματίας Γερμανός (με Κροάτικη καταγωγή) καλαθοσφαιριστής, ο οποίος, διαθέτοντας ύψος 2,16 μ., αγωνιζόταν στη θέση του σέντερ.

Ο Μάρας έλαβε μέρος σε 66 επίσημους αγώνες με την Εθνική Γερμανίας, κατακτώντας το χάλκινο μετάλλιο στο Μουντομπάσκετ 2002 στην Ιντιανάπολις των ΗΠΑ και το αργυρό μετάλλιο στο Ευρωμπάσκετ 1995 στη Σερβία/Μαυροβούνιο.

Αγωνίσθηκε σε πολλούς ευρωπαϊκούς συλλόγους όπως στις γερμανικές *USC Freiburg*, Άλμπα Βερολίνου, *TuS Lichterfelde*, *Frankfurt Opel Skyliners*, *Giessen 46ers* και Μπάγερν Μονάχου, ισπανικές *Caja San Fernando Sevilla*, *Palma Aqua Magica*, *U.B. La Palma* και στο Αιγάλεω.

## Πηγές
* ''Robert Maras Europe Stats''

## Παραπομπές


Κατηγορία:Γερμανοί καλαθοσφαιριστές
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Εθνικής Γερμανίας
Ποιος Παγίδεψε τον Ρότζερ Ράμπιτ

Το ***Ποιος Παγίδεψε τον Ρότζερ Ράμπιτ*** (αγγλικά: ***Who Framed Roger Rabbit***) είναι νεονουάρ ταινία φαντασίας αμερικανικής παραγωγής του 1988, σε σκηνοθεσία Ρόμπερτ Ζεμέκις. Βασικοί πρωταγωνιστές είναι ο Μπομπ Χόσκινς, η Τζοάνα Κάσιντι, ο Κρίστοφερ Λόιντ, καθώς και οι χαρακτήρες Ρότζερ Ράμπιτ, Τζέσικα Ράμπιτ.

Η ταινία είχε εντυπωσιάσει για την πρωτοτυπία της, αν και η υπόθεσή της εξαντλήθηκε σε μάλλον ετερόκλητα, κλισέ στιγμιότυπα. Το 2016 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

## Παραπομπές


## Βιβλιογραφία
* 
* 
* 
* 

## Εξωτερικοί σύνδεσμοι

* *Who Framed Roger Rabbit* essay https://www.loc.gov/static/programs/national-film-preservation-board/documents/WhoFramedRogerRabbit.pdf by Alexis Ainsworth at National Film Registry
* 
* 
* 
* 
* 

Κατηγορία:Ταινίες του 1988
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Ταινίες που κέρδισαν το Όσκαρ καλύτερων οπτικών εφέ
Κατηγορία:Ταινίες των Walt Disney Animation Studios
Κατηγορία:Ταινίες κινουμένων σχεδίων της Amblin Entertainment
Κατηγορία:Ταινίες που έγιναν βιντεοπαιχνίδια
Κατηγορία:Κωμικές ταινίες μυστηρίου
Κατηγορία:Αμερικανικές ταινίες κινουμένων σχεδίων
Κατηγορία:Ταινίες σε παραγωγή Στίβεν Σπίλμπεργκ
Κατηγορία:Ταινίες σε σκηνοθεσία Ρόμπερτ Ζεμέκις
Κατηγορία:Ταινίες γυρισμένες στο Λος Άντζελες
Κατηγορία:Ταινίες με μουσική σύνθεση Άλαν Σιλβέστρι
Κατηγορία:Ταινίες κινουμένων σχεδίων του 1988
Δημοκρατική Ένωσις (1956)

Η **Δημοκρατική Ένωσις** ήταν κεντροαριστερός - σοσιαλδημοκρατικός συνασπισμός πολιτικών κομμάτων που έλαβε μέρος στις εθνικές βουλευτικές εκλογές της 19ης Φεβρουαρίου του 1956.

## Ιστορικό
Πυρήνα της Δημοκρατικής Ενώσεως αποτελούσαν οι κεντρώοι κομματικοί σχηματισμοί των Σοφοκλή Βενιζέλου, Γεωργίου Παπανδρέου, Σάββα Παπαπολίτη και Αλέξανδρου Μπαλτατζή, προκειμένου να επιτευχθεί μια ανάσχεση της ανόδου προς την εξουσία για την νεοπαγή Ε.Ρ.Ε. του Κωνσταντίνου Καραμανλή, ενόψει και του γεγονότος της ψήφισης του νέου εκλογικού συστήματος, του λεγόμενου *τριφασικού*.

Στην Δημοκρατική Ένωση μετείχαν το Δημοκρατικόν Κόμμα Εργαζομένου Λαού (Γεώργιος Καρτάλης - Αλέξανδρος Σβώλος), η Ενιαία Δημοκρατική Αριστερά (Ιωάννης Πασαλίδης) και η Κίνηση Εθνικής Δημοκρατικής Πρωτοβουλίας (που είχαν πρωτύτερα συμπτυχθεί στην Εθνική Κίνηση Αλλαγής), το Κόμμα Φιλελευθέρων (υπό τον Γεώργιο Παπανδρέου), το Λαϊκόν Κόμμα (υπό τον Κωνσταντίνο Τσαλδάρη), η Φιλελευθέρα Δημοκρατική Ένωσις του Σοφοκλή Βενιζέλου, η Εθνική Προοδευτική Ένωσις Κέντρου (Σάββας Παπαπολίτης) και το Κόμμα Αγροτών και Εργαζομένων (Αλέξανδρος Μπαλτατζής), ενώ αποκλείσθηκε το Κόμμα Προοδευτικών του Σπύρου Μαρκεζίνη με το αιτιολογικό ότι ο αρχηγός του είχε θητεύσει σε υπουργικές θέσεις επί κυβερνήσεων Ελληνικού Συναγερμού (1952 - 1955) του Αλέξανδρου Παπάγου. Επικεφαλής του συνασπισμού τέθηκε ο Γεώργιος Παπανδρέου.

Παρότι ο συνασπισμός κέρδισε στις εκλογές περισσότερες ψήφους, εντούτοις εξέλεξε μόλις 132 βουλευτές και απέτυχε να κερδίσει την εξουσία, λόγω ακριβώς του εκλογικού συστήματος που ίσχυσε. Η Ε.Ρ.Ε. αναδείχθηκε κυβέρνηση, κερδίζοντας συνολικά 165 έδρες.

## Συμμετέχοντα κόμματα
Τα κόμματα που αποτελούσαν τη Δημοκρατική Ένωση ήταν: 

## Αποτελέσματα εκλογών
### Βουλή των Ελλήνων

## Παραπομπές


Δημοκρατικη Ενωσις